CELEX: 32014D0024
Language: mt
Date: 2014-01-20 00:00:00
Title: Deċiżjoni ta' Implimentazzjoni tal-Kunsill 2014/24/PESK tal- 20 ta’ Jannar 2014 li timplimenta d-Deċiżjoni 2012/642/PESK dwar miżuri restrittivi kontra l-Bjelorussja

21.1.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 16/32
            
         DEĊIŻJONI TA' IMPLIMENTAZZJONI TAL-KUNSILL 2014/24/PESK
   tal-20 ta’ Jannar 2014
   li timplimenta d-Deċiżjoni 2012/642/PESK dwar miżuri restrittivi kontra l-Bjelorussja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 31(2) tiegħu,
   Wara li kkunsidra d-Deċiżjoni tal-Kunsill 2012/642/PESK (1), u b'mod partikolari l-Artikolu 6(1) u 6(3) tagħha,
   Billi:
   
               (1)
            
            
               Fil-15 ta’ Ottubru 2012, il-Kunsill adotta d-Deċiżjoni 2012/642/PESK dwar miżuri restrittivi kontra l-Bjelorussja.
            
         
               (2)
            
            
               Il-Kunsill jikkunsidra li r-raġunijiet għall-elenkar ta' persuna waħda kif jinsabu fl-Anness tad-Deċiżjoni 2012/642/PESK għandhom jiġu emendati.
            
         
               (3)
            
            
               L-Anness tad-Deċiżjoni 2012/642/PESK għandu jiġi emendat kif meħtieġ,
            
         ADOTTA DIN ID-DEĊIŻJONI:
   Artikolu 1
   L-Anness tad-Deċiżjoni 2012/642/PESK huwa emendat kif jinsab fl-Anness ta' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fi Brussell, l-20 ta’ Jannar 2014.
      
         
            Għall-Kunsill
         
         
            Il-President
         
         C. ASHTON
      
   
   
      (1)  Deċiżjoni tal-Kunsill 2012/642/PESK tal-15 ta’ Ottubru 2012 dwar miżuri restrittivi kontra l-Bjelorussja (ĠU L 285, 17.10.2012, p. 1).
   
      ANNESS
      Fl-Anness tad-Deċiżjoni 2012/642/PESK, l-entrata Nru 210 hija sostitwita minn din li ġejja:
      
                   
               
               
                  Ismijiet Traskrizzjoni ta' ortografija Bjelorussa Traskrizzjoni ta' ortografija Russa
               
               
                  Ismijiet (ortografija Bjelorussa)
               
               
                  Ismijiet (ortografija Russa)
               
               
                  Informazzjoni ta' identifikazzjoni
               
               
                  Raġunijiet għall-elenkar
               
            
                  210
               
               
                  Ternavsky, Anatoly Andreevich
                  (Ternavski, Anatoli Andrievich
                  Ternavskiy,
                  Anatoly
                  Andreyevich)
               
               
                  ТЕРНАВСКИЙ, Анатолий Андрэевiч
               
               
                  ТЕРНАВСКИЙ, Анатолий, Андреевич
               
               
                  Data tat-twelid: 1950
                  PtT: Donetsk, Ukraina
               
               
                  Persuna qrib membri tal-familja tal-President Lukashenka. Il-kumpanija tiegħu Univest-M hija msieħba tal-Klabb tal-Isports tal-President, u sa Mejju 2011 kienet timpjega ħtint il-President.
                  Huwa jipprovdi appoġġ għar-reġim, partikolarment finanzjarment, permezz ta' pagamenti mill-kumpanija Univest-M lill-Ministeru tal-Affarijiet Interni, lill-Kumpanija (Statali) Bjelorussa tat-Televiżjoni u Radju, u lit-trejdjunjon tal-kamra tar-rappreżentanti tal-Assemblea Nazzjonali.
                  Huwa jibbenefika mir-reġim permezz ta' attivitajiet ta' negozju fuq skala kbira fil-Bjelorussja. Il-kumpanija Univest-M hija l-proprjetarja ta' kumpanija sussidjarja, FLCC, li hija operatur ewlieni fis-setturi taż-żejt u tal-idrocarburi.
                  Il-kumpanija Univest-M hija wkoll waħda mill-akbar kumpaniji għall-iżvilupp/tal-proprjetà fil-Bjelorussja. Attivitajiet ta' negozju fuq tali skala ma jkunux possibbli fil-Bjelorussja mingħajr l-approvazzjoni tar-reġim Lukashenka.
                  Huwa jgħin finanzjarment bħala sponsor bosta klabbs sportivi, permezz tal-kumpanija Univest-M, biex b'hekk jikkontribwixxi għal relazzjonijiet tajbin mal-President Lukashenka.